Robin Hood

Moj najdraži lik je Robin Hood iz romana „Pustolovine Robina Hooda“. Bio je bio odmetnik junak kojeg su seljaci voljeli jer im je uvijek pomagao.

Živio je u Engleskoj u šumi Sherwood sa svojom veselom družinom. On se bori za pravdu. Bježi od zakona, ali je i plemenita i iskrena osoba. Brine o siromašnima i bori se protiv nepravde bogatih. Svidio mi se upravo zbog toga što pomaže siromašnima i bori se protiv zločina prema njima.

Volio bih provesti s njime jedan dan jer je vješt s lukom i strijelom kao moj tata.

Alex Pantar, 4. razred PŠ Prezid

Moj najdraži književni lik

Moj najdraži lik je Eko Eko iz istoimenog romana Hrvoja Hitreca.

On je sa planeta Bon. Malen je, ima tri oka i tri noge. Zelene je boje. Strašno je hrabar jer je želio spasiti svoju sestru Eku Eku. Predložio je da idu na neprijateljski planet Zmaz kako bi se riješili velikog smeća. Ta hrabrost mi se kod njega najviše svidjela.

Bilo bi zanimljivo provesti dan s Ekom Ekom jer smo s različitih planeta.

Tia Terzić, 4. razred PŠ Prezid

Moj najdraži roman

Od svih romana koje sam čitala najviše mi se svidio roman „Bambi“ Felixa Saltena.

U romanu se opisuje dolazak na svijet malog laneta Bambija, njegovo odrastanje i život, upoznavanje s prirodom i novim prijateljima. Uz Bambija, likovi u romanu su Felina- Bambijeva majka, otac- Stari i brojne druge životinje. Najljepši dio u romanu bio mi je Bambijevo rođenje jer je bio nestašan i radoznao. Volio je s mamom otkrivati nove stvari.

Preporučila bih svoj djeci da pročitaju ovaj roman jer je zanimljiv, a ima i šaljivih događaja.

Stela Ožbolt, 4. razred PŠ Prezid

Moja najdraža bajka

Moja najdraža bajka je „Ružno pače“ Hansa Christiana Andersena.

Govori o pačiću koji nije imao obitelj, ali na kraju je stekao prijatelje i shvatio da nije pače već mladi labud. Najljepši dio bajke mi je kada pače upozna prijatelje i obitelj i shvati da nije sam.

Preporučio bih da djeca pročitaju ovu bajku jer ima sretan završetak. To ipak nije bio ružni pačić već prekrasan labud.

Luka Križ, 4. razred PŠ Prezid

Moja najdraža priča

Najdraža priča koju sam pročitao je „Tri praščića“. Gledao sam je puno puta i kao crtani film.

U priči se radi o tri brata praščića i vuku koji želi srušiti njihovu kuću. Najdraži lik mi je najstariji brat praščić jer je pametan i izgradio je kamenu kuću. Najviše mi se svidio dio priče kada su praščići otjerali vuka i spasili svoju kuću.

Preporučio bih da sva djeca pročitaju ovu priču jer je zanimljiva i poučna.

Matej Križ, 4. razred PŠ Prezid